Andmepõhise laste varajase märkamise süsteemi andmekaitsealane mõjuhinnang ja õigusanalüüs
Hindamiskriteeriumid ja hindamismetoodika

1.  Tellija võrdleb ja hindab kõiki vastavaks tunnistatud pakkumusi 100 väärtuspunkti süsteemis, millest 40 väärtuspunkti moodustab projektikirjeldus, 25 väärtuspunkti meeskonna koosseis ja kogemus ning 35 väärtuspunkti pakkumuse kogumaksumus.  
	Jrk nr 
	Hindamiskriteeriumi nimetus 
	Väärtuspunktid

	1 
	Projektikirjeldus
	40

	2 
	Projekti meeskonna koosseis ja kogemus
	25

	3 
	Pakkumuse kogumaksumus
	35



2. Hindamiskriteeriumi „Projektikirjeldus“ eest on võimalik saada maksimaalselt 40 väärtuspunkti. Projektikirjeldusele omistatakse punkte vastavalt tabelile „Projektikirjelduse hindamiskriteeriumid“, kus iga alamkriteeriumi taseme punktid korrutatakse läbi vastava alamkriteeriumi osakaaluga.
Valem: vajadus x 0,5 + tegevusplaan x 1,5 + metoodika x 1 + koostöö x 0,5 + riskid x 0,5 = projektikirjelduse väärtuspunktide summa.
3. Hindamiskriteeriumi „Projekti meeskonna koosseis ja kogemus“ eest on võimalik saada maksimaalselt 25 väärtuspunkti. 
4. Hindamiskriteeriumi „Pakkumuse kogumaksumus“ eest on võimalik saada maksimaalselt 35 väärtuspunkti. Madalaima väärtusega pakkumus saab maksimaalse arvu punkte. Teised pakkumused saavad punkte arvutades valemiga: 
„osakaal (35)“ - („pakkumuse väärtus“ - „madalaim väärtus“) / „suurim väärtus“ * „osakaal (35)“.
5. Pakkumusele antud väärtuspunktid summeeritakse ning tulemus ümardatakse täpsusega kaks kohta pärast koma.
6. Esitatud pakkumuste projektikirjelduse ning meeskonna koosseisu ja kogemuse hindamiseks nimetab tellija vähemalt 3 pakkujatest sõltumatu hindajat, kes lähtuvad hindamisel hindamiskriteeriumites kirjeldatud põhimõtetest ja esitavad kollektiivselt hindamise tulemused põhjendatud kirjalikus koondprotokollis, mis allkirjastatakse kõigi hindajate poolt.  
7. Hindajad lähtuvad hindamisel hindamismetoodikas kirjeldatud põhimõtetest. Hindamisel lähtutakse üksnes teabest, mis on kirjeldatud pakkumuses. Kui hindamisele kuulub enam kui üks pakkumus, võib  pakkumusi hindamise käigus ka omavahel võrrelda.  
8. Tellija tunnistab edukaks enim väärtuspunkte saanud pakkumuse. Maksimaalselt võib pakkumus saada 100 väärtuspunkti. Kui on ainult üks vastavaks tunnistatud pakkumus, võib tellija omistada pakkumusele automaatselt maksimaalsed väärtuspunktid ning pakkumuse sisulist hindamist ei toimu.
9. Võrdsete väärtuspunktide pakkumuse korral tunnistatakse edukaks pakkumus, mis sai rohkem punkte hindamiskriteeriumis „Projektikirjeldus“.
[bookmark: _Hlk155267092]
Mõisted hindamisel: 
· Oluline puudus pakkumuses – näiteks kirjeldatud tegevused, tegevuste sisu või arendusviisid vms on esitatud liiga suure üldistuse tasemega või napisõnaliselt; pakutud lahendused on ebasobivad või raskesti arusaadavad; olulist tehnilises kirjelduses kajastatud nõutavat teavet ei ole piisaval määral esitatud; koostöö on tellija jaoks ebamõistlikult koormav; tekib kahtlus, kas pakkuja suudab töö kvaliteetselt teostada või selle käigus teha koostööd tellija, projekti partnerite ning teiste seotud osapooltega jms.
· Mitteoluline puudus pakkumuses – näiteks väheoluline ebakõla tegevuste vahel; esitatud teabes on ebatäpsus või vasturääkivus; ebatäpsus, mis tuleneb üksnes pakkumuse vormistamisest ega mõjuta pakkumuse sisu ega vastavust tellitava töö tingimustele; esitatud teave vastab sisuliselt nõutule, kuid selles puudub mõni detail jms.


Hindamiskriteerium “Projektikirjeldus” (maksimaalne väärtuspunktide arv: 55)
	Alamkriteerium
	Tase A 
(10 punkti)
	Tase B 
(6 punkti)
	Tase C 
(2 punkti)
	Osakaal

	Vajadus 
(Pakkuja arusaam tellija vajadusest, töö eesmärgist, ülesannetest ja struktuurist)
	Töö eesmärk ja ülesanded on selgelt ja sisuliselt lahti mõtestatud.

Pakkuja esitatud lähenemine vastab täies mahus tellija vajadustele.

Projektiplaani struktuur on kooskõlas tehnilise kirjeldusega ning on hästi liigendatud ja kergesti jälgitav.

Maksimumpunktid antakse, kui kõik nimetatud komponendid on täidetud ning puudusi ei esine.
	Töö eesmärk ja ülesanded on  lahti mõtestatud.

Pakkuja esitatud lähenemine vastab üldjoontes tellija vajadustele.

Projektiplaani struktuur on üldjoontes vastavuses tehnilise kirjeldusega.

Punktid omistatakse kui alamkriteeriumis esineb kuni üks oluline puudus ja/või kuni neli mitteolulist puudust võrreldes tase A kirjeldatuga.
	Töö eesmärk ja ülesanded on puudulikult või ebaselgelt lahti mõtestatud.

Pakkuja esitatud lähenemine ei vasta või vastab osaliselt tellija vajadustele. Tellijal ei teki veendumust, et pakkuja on suuteline lepingut edukalt täitma. 

Projektiplaani struktuur ei vasta või vastab osaliselt tehnilisele kirjeldusele. 

Punktid omistatakse kui alamkriteeriumis esineb rohkem kui üks oluline puudus ja/või rohkem kui neli mitteolulist puudust võrreldes tase A kirjeldatuga. 
	0,5

	Tegevusplaan
(Pakkuja nägemus tegevusplaanist ja arendusest koos ajakavaga)
	Tegevusplaan kajastab kõiki tehnilises kirjelduses nõutud tegevusi ning arendusi. 

Lisaks alusdokumentides nõutule on välja pakutud tellija poolt aktsepteeritav ja põhjendatud lisategevus, mis toetab töö eesmärkide tõhusamat saavutamist.

Tegevusplaanis on iga tegevuse juurde märgitud töö maht, ajakulu ja vastutajad, ning detailsusaste on mõistlik ja otstarbekas.

Tegevuste omavaheline sõltuvus on selgelt esitatud ja sisuliselt põhjendatud, ajakava on realistlik ning teostatav.
 
Planeeritud on puhverajad (nt pühad, puhkused).

Ajakava on lihtsalt jälgitav ja arusaadavas vormis.

Maksimumpunktid antakse, kui kõik nimetatud komponendid on täidetud ning puudusi ei esine.
	Tegevusplaan kajastab kõiki tehnilises kirjelduses nõutud tegevusi ning arendusi.
 
Tegevusplaanis esitatud tegevused on loetletud, kuid tegevuste mahu, ajakulu ja vastutajate kirjeldus on osaliselt ebapiisav. 

Tegevuste omavaheline sõltuvus on välja toodud, ajakava on üldjoontes realistlik ning teostatav.

Puhverajad on osaliselt planeeritud.  

Ajakava vormistus on enamjaolt selge. 

Punktid omistatakse kui alamkriteeriumis esineb kuni üks oluline puudus ja/või kuni neli mitteolulist puudust võrreldes tase A kirjeldatuga.
	Tegevusplaan ei kajasta kõiki tehnilises kirjelduses nõutud tegevusi ja arendusi või on neid kajastatud liiga üldisel tasemel. 

Tegevusplaan on üldsõnaline või ebaselge, puudub selge ülevaade tegevuste mahust, ajakulust ja vastutajatest. 

Tegevuste omavaheline sõltuvus on ebatäpne või välja toomata. 

Tellijal ei teki veendumust, et pakkuja on suuteline lepingut ettenähtud ajaraamis täitma.

Punktid omistatakse kui alamkriteeriumis esineb rohkem kui üks oluline puudus ja/või rohkem kui neli mitteolulist puudust võrreldes tase A kirjeldatuga.
	1,5

	Metoodika 
(Pakkuja nägemus metoodikast vastavalt tehnilise kirjelduse tegevustele)
	Pakkuja valitud meetodid on asjakohased töö eesmärkide täitmiseks.

Pakkuja on arusaadavalt, veenvalt ja detailselt põhjendanud, miks on valitud meetodid parimad võimalikud lahendused arvestades töö keerukust ja konteksti.

Maksimumpunktid antakse, kui kõik nimetatud komponendid on täidetud ning puudusi ei esine.
	Pakkuja valitud meetodid on asjakohased töö eesmärkide täitmiseks.

Pakkuja on üldjoontes põhjendanud, miks on valitud meetodid sobivad lahendused. 

Punktid omistatakse kui alamkriteeriumis esineb kuni üks oluline puudus ja/või kuni neli mitteolulist puudust võrreldes tase A kirjeldatuga.
	Pakkuja meetodite valik töö eesmärkide täitmiseks ei ole asjakohane või valiku põhjendused on ebapiisavad, mistõttu puudub tellijal kindlustunne, kas valitud meetodid on tööde keerukust ja konteksti arvestades asjakohased.

Punktid omistatakse kui alamkriteeriumis esineb rohkem kui üks oluline puudus ja/või rohkem kui neli mitteolulist puudust võrreldes tase A kirjeldatuga.
	1

	Koostöö
(Pakkuja nägemus koostööst tellija ja projekti partneritega ning teiste seotud osapooltega tööde teostamise käigus)
	Pakkujal on selge ettekujutus koostööst tellija, projekti partnerite ja teiste seotud osapooltega ning pakkumuses on piisava põhjalikkusega kirjeldatud kasutatavaid koostöövorme.

Ülevaade tegevustesse kaasatavatest osapooltest vastab tehnilise kirjelduse tegevustele ja eesmärkidele.  
 
Pakkuja nägemus koostööst vastab tellija ootustele või ületab tellija ootusi, on realistlik ja põhjendatud.

Maksimumpunktid antakse, kui kõik nimetatud komponendid on täidetud ning puudusi ei esine.
	Pakkujal on üldine ettekujutus koostööst tellija, projekti partnerite ja teiste seotud osapooltega. 

Pakkuja esitatud ülevaade tegevustesse kaasatavatest osapooltest vastab üldjoontes tehnilise kirjelduse tegevustele ja eesmärkidele.

Pakkuja nägemus koostööst vastab üldjoontes tellija vajadustele ja on põhjendatud.

Punktid omistatakse kui alamkriteeriumis esineb kuni üks oluline puudus ja/või kuni neli mitteolulist puudust võrreldes tase A kirjeldatuga.
	Pakkuja ettekujutus koostööst on ebatäpne või sisaldab olulisi puudusi või tegevustesse kaasatavatest osapooltest piirdub vaid tehnilises kirjelduses nimetatud sihtrühmadega. 
 
Pakkuja nägemus koostööst ei ole piisavalt põhjendatud ega anna tellijale kindlustunnet, et valitud koostöövormid võimaldavad saavutada töö eesmärke.

Punktid omistatakse kui alamkriteeriumis esineb rohkem kui üks oluline puudus ja/või rohkem kui neli mitteolulist puudust võrreldes tase A kirjeldatuga.
	0,5

	Riskid 
(Projektiga kaasnevate võimalike riskide kirjeldused, iga riski esinemise tõenäosus ja tagajärg ja nende vältimise ja/või maandamise võimaluste kirjeldus.)
	Riskide kirjeldused on koostatud läbimõeldult ja põhjalikult, pakkuja arvestab täielikult
tellijast, partneritest ja kolmandatest isikutest lähtuvatest asjaoludest tulenevate riskide ilmnemisega. 

Välja on toodud nii töö sisust kui ka teostamisprotseduurist lähtuvad riskid.

Riskide maandamismeetmed ja nende eest vastutavad isikud on välja toodud.

Hinnatud on erinevate riskide olulisust ja esinemistõenäosust, välja pakutud maandamismeetmed on realistlikud ning annavad
tellijale tugeva kindlustunde, et lepingu täitmine kulgeb takistusteta.


Maksimumpunktid antakse, kui kõik nimetatud komponendid on täidetud ning puudusi ei esine.
	Enamik tööga kaasnevad olulised riskid, nende maandamismeetmed ja nende eest
vastutavad isikud on välja toodud. 

Mõned olulised riskid ja/või nende maandamismeetmed ja/või vastutavad isikud on jäänud kajastamata või on neid
ebapiisavalt käsitletud.

Punktid omistatakse kui alamkriteeriumis esineb kuni üks oluline puudus ja/või kuni neli mitteolulist puudust võrreldes tase A kirjeldatuga.
	Riskide kirjeldused on esitatud, kuid selles esineb olulisi puudusi, on väga pealiskaudne või ei arvesta mitmete oluliste riskidega. 

Kirjeldatud maandamistegevused ei ole piisavalt efektiivsed või ei ole võimalik hinnata, kas maandamistegevused on tõhusad.

Pakkuja väljatoodud riskide analüüs ei anna tellijale kindlustunnet, et projekti läbiviimine kulgeb takistusteta.
 
Punktid omistatakse kui alamkriteeriumis esineb rohkem kui üks oluline puudus ja/või rohkem kui neli mitteolulist puudust võrreldes tase A kirjeldatuga.
	0,5





2. Hindamiskriteerium “Projekti meeskonna koosseis ja kogemus” (maksimaalne väärtuspunktide arv: 25)
	Alamkriteerium
	Tase A 
(25 punkti)
	Tase B
(12 punkti)
	Tase C
(4 punkti)

	Projektimeeskonna koosseis ja kogemus (kompetentside kirjeldus ning tööjaotus)  
 
	Meeskonna koosseis on töö eesmärkide saavutamiseks põhjendatud ja terviklik. 

Meeskonnaliikme(te) kompetentsid ning varasem asjakohane kogemus täiendavad üksteist ja toetavad töö kvaliteetset elluviimist. Tööjaotus ja vastutusalad on selged, loogilised ja realistlikud. 

Pakkuja on veenvalt põhjendanud, kuidas meeskonna kompetents aitab saavutada töö eesmärke. Tellijal tekib tugev veendumus, et töö viiakse kvaliteetselt ja tähtaegselt ellu.
	Meeskonna kompetentsid ja kogemus katavad peamised vajadused, kuid valdkondlik kogemus või rollijaotus on kirjeldatud üldisemalt. 

Tööjaotus on arusaadav, kuid üldine. Tellijal tekib üldine veendumus, et töö on teostatav.

	Meeskonna koosseis, kogemus või tööjaotus on puudulikult kirjeldatud või sisaldab olulisi ebaselgusi. 

Meeskonna kompetentside seos töö eesmärkidega ei ole piisavalt põhjendatud. Tellijal ei teki piisavat veendumust, et kõik tööpaketid on nõutud kvaliteediga täidetavad.


 
	
	
	



